Апаратът разполага със следните гнездови съединители:
 —
 сериен цифров интерфейс (SDI),
 —
 мултимедиен интерфейс за висока разделителна способност (HDMI),
 —
 интерфейс RJ-45, както и
 —
 съединител за захранване.
 Апаратът е предназначен да преобразува видеосигнали от формата SDI във формата HDMI.
 Интерфейсът RJ-45 служи за свързване на апарата към Ethernet само за актуализиране на софтуера и за получаване на необходимото за тези актуализации електрическо захранване (захранване по Ethernet).
 8543 70 90
 Класирането се определя въз основа на общи правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8543 , 8543 70 и 8543 70 90 .
 Интерфейсът RJ-45 (функция за връзка чрез Ethernet) подпомага основната функция (преобразуване на видеосигнал), тъй като служи единствено за получаване на актуализации; чрез този интерфейс не се предават видеосигнали. Ето защо се изключва класиране в позиция 8517 .
 Следователно апаратът трябва да се класира в код по КН 8543 70 90 като друга електрическа машина или апарат със специфична функция, неупоменат(а), нито включен(а) другаде в глава 85.
 